Satori
<s>Satori je japanski termin za naglo probuđenje, koji se posebno koristi u zen budizmu.</s>

<s>U zenu je satori stanje Budinog uma, čista svest, bez mentalnog opažanja, pronicanje u sopstvenu prirodu budastva, suštinska mudrost (prađna).</s><s>Satori predstavlja iskustvo koje je potpuno nemoguće opisati ili saopštiti.</s><s>To je ostvarenje čoveka u njegovoj psihičkoj sveukupnosti.</s><s>Ako se ovo iskustvo može okarakterisati, bilo na mentalnoj ili emotivnoj ravni, to onda nije satori.</s>

<s>Mahajanistička Lankavatara-sutra opisuje to kao „stanje u kojem svest oplemenjena mudrošću zahvata sopstvenu unutrašnju prirodu“.</s><s>U zenu se satori često postiže meditativnom koncentracijom na koan.</s>

<s>Etimologija</s>

<s>Japanski termin satori je ekvivalent sanskritskom sambodhi (samobuđenje).</s>

<s>Primeri</s>

<s>Kad je Tokusan spoznao istinu zena, smjesta je izvadio sve svoje komentare Dijamantne sutre, nekad jako cijenjenje i smatrane neophodnima da ih je morao nositi gdje god bi išao, pa ih zapalio i pretvorio rukopise u pepeo.</s><s>Uzviknuo je: "Ma koliko da je duboko znanje zakučaste filozofije, ono je poput vlasi kose koja leti kroz golemo prostranstvo svemira.</s><s>Ma koliko da je važno čovjekovo iskustvo u svjetovnim stvarima, ono je poput kapi vode bačene u neizmjeran bezdan."</s>

<s>Tumačenja</s>

<s>D. T. Suzuki smatra da se cilj zen discipline sastoji od zauzimanja novog gledišta za pomatranje suštine stvari.</s><s>Ovo zauzimanje novog gledišta zove se satori.</s><s>Bez njega nema zena, jer život zena počinje s "otvaranjem satorija".</s><s>Satori se može definirati kao intuitivni uvid, za razliku od intelektualnog i logičkog razumijevanja.</s><s>Kakva god da je definicija, satori znači razotkrivanje novog svijeta dosad neopaženog u konfuziji dualističkog uma.</s>

<s>Reference</s>

<s>Literatura 
 
 D. T. Suzuki, Uvod u zen budizam, Zagreb, 1998.</s>

<s>Vidi još 
 Bodhi
 Koan
 Zen</s>

<s>Budistički pojmovi
Zen
Budizam u Japanu</s>

